15/07/2019 | Administración LocalMunicipal
Muros
Anuncio delegación na XGL

ANUNCIO Resolucións organización da corporación 2019-2023 concello de Muros Por Resolución da Alcaldía 883/2019, de data 9 de xullo de 2019, resolveuse as delegacións na Xunta de Goberno Local das atribucións da alcaldía do concello de Muros, cuxo contido é o seguinte: “María Inés Monteagudo Romero, alcaldesa do concello de Muros (A Coruña) Constituída a nova corporación municipal o día 15 de xuño de 2019 como consecuencia das eleccións locais celebradas o pasado 26 de maio, e unha vez producida a designación dos membros da Xunta de Goberno Local por resolución da Alcaldía, e aceptación dos mesmos, considérase conveniente para o mellor funcionamento da administración municipal a delegación de determinadas atribucións do alcalde na Xunta de Goberno Local, tendo en conta o previsto nos artigos 21.3 e 23.4 da Lei 7/1985, do 2 de abril, Reguladora das Bases do Réxime Local e 43 e seguintes do Regulamento de Organización, Funcionamento e Réxime Xurídico das Entidades Locais. Así mesmo resulta preciso determinar conforme os artigos 112 e 113 do Regulamento de Organización, Funcionamento e Réxime Xurídico das Entidades Locais a periodicidade das sesións da Xunta de Goberno Local, así como a fixación da data da sesión constitutiva da mesma aos efectos de aceptación das competencias que se delegan, nos termos do artigo 114 do ROF. Visto o anterior, esta Alcaldía en uso das súas atribucións resolve: Primeiro. –Delegar na Xunta de Goberno Local as seguintes atribucións da Alcaldía: a) Asistencia permanente ó alcalde no exercicio das súas atribucións. b) As atribucións que esta alcaldía delega de forma expresa e que a continuación se expresan. a. Concesión de licencias urbanísticas e títulos habilitantes. b. Aprobación de padróns fiscais. c. Aprobación dos proxectos de obra e servizos da súa competencia. d. Os contratos de obras, de subministración, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada. Os demáis asuntos que sendo competencia da alcaldía, considere oportunos levalos a coñecedemento e decisión da Xunta de Goberno Local. Estas delegacións a favor da Xunta de Goberno Local se realizan sen prexuízo das competencias propias atribuídas polo artigo 23 da Lei 7/1985, do 2 de abril, Reguladora das Bases de Réxime local á Xunta de Goberno Local, de asistencia ao alcalde no exercicio das súas atribucións e aquelas outras que o Pleno da corporación, de ser o caso, lle estime oportuno delegar. Segundo. –A facultade de resolución dos recursos de reposición contra os actos ditados por esta no exercicio das atribucións delegadas será competencia do órgano delegante de acordo co disposto no artigo 9 de la Lei 40/2015. Terceiro. –Na sesión constitutiva da Xunta de Goberno Local deberá procederse a aceptar as delegacións realizadas pola señora alcaldesa mediante a presente resolución. Cuarto. –Na sesión plenaria de organización da corporación se fixará a periodicidade das sesións ordinarias de Xunta de Goberno Local. Quinto. –Dese conta ó pleno da corporación e publíquese no taboleiro de anuncios da sede electrónica do concello de Muros e no Boletín Oficial da Provincia o contido das delegacións da Alcaldía na Xunta de Goberno Local, en cumprimento do establecido nos artigos 38 e 44 do Regulamento de Organización Funcionamento e Réxime Xurídico das Entidades Locais.” O que se publica para xeral coñecemento e en cumprimento do establecido na resolución En Muros, 10 de xullo de 2019. A alcaldesa María Inés Monteagudo Romero